བན་དེའི་མཁས་པ་འགས།རྡོ་རྗེ་གླིང་པའི་བཀའ་ཐང་གནམ་ལྕགས་མ་ལས།བོན་དང་ཆོས་གཉིས་བོན་སྔ་བས༔ཆོས་ཀྱི་འབྱུང་ཁུངས་བོན་ལ་ཐུག༔ཆོས་པས་བོན་གཤེ་དམ་ཚིག་ཉམས༔རྐྱེན་དེས་རང་བསྟན་རང་གིས་བཤིགས༔ཞེས་དང་།བོན་གྱིས་ཆོས་ལ་ངན་སྨྲ་བྱས༔ཉེན་སྐྱོན་དེ་ཡིས་གདུལ་ཞིང་ཆུང༔ཞེས་དང་།ཡང་གུ་རུ་སངས་རྒྱས་གླིང་པས་པུ་རི་ཕུག་མོ་ཆེའི་གཏེར་མ།པད་མ་བཀའ་ཐང་ངམ།ཨོ་རྒྱན་རྣམ་ཐར་རྒྱས་པ།གསེར་གྱི་ཕྲིང་བ་ཞེས་པ་ལས།བི་མ་ལ་མི་ཏྲ་དང་།དྲན་པ་ནམ་མཁའ་གཉིས་སོགས།བོན་པོ་རེ་དང་།པན་ཏི་ཏ་རེ་སྤྲད་ནས།ཆོས་ཐེག་པ་རིམ་པ་དགུ་དང་།བོན་ཐེག་པ་རིམ་པ་དགུ་དགག་རེས་བྱེད་ཅིང་རྩོད་པ་བྱེད་དུ་བཅུགཅེས་དང་།